**Kirjoita prosessiessee: Essee vaihtoehdoista.**

**Muodostaa osan kurssiarvosanasta. (20 pistettä)**

a) Esseen pituus 4-5 sivua.

b) Valitse itsellesi aihe.

Katso uudelleen Johdanto sivu oppikirjasta. Esseessä täytyy esiintyä uskonnon näkökulma.

Tässä on esseen otsikko, alaotsikko voi olla oma keksimäsi.

Valitse jokin uskonto tieteessä, taiteessa ja populaarikulttuurissa -kurssilla esiintyvä ilmiö ja tarkastele sitä erityisesti uskonnon näkökulmasta.

c) Tee itsellesi suunnitelma.

Huom. kirjastokäynti ja yksi oppitunti itsenäisenä. Huom. palautus päivä!

d) Hahmottelu. Tee ensin ranskalaisin viivoin tai miellekarttana jäsentely asioista, joita valitsemasi aiheen esseessä tulisi olla.

e) Kirjoittaminen. Kirjoita essee jäsentelysi mukaan. Muista hyvän esseen rakenne: Johdantoluvussa selität aiheen käsitteet, ajoituksen. Jokaisessa aiheen käsittelykappaleessa kerrot monipuolisesti ja perusteellisesti yhden asian. Kappaleita on hyvässä esseessä useampia, yleensä 4-6. Tee kappalejakojen merkiksi tyhjät rivit. Lopetuskappaleessa tee yhteenveto tai johtopäätelmä.

**Huom.**

Esseessä tulee esittää omin sanoin ja itse ilmaisten kokonaiskuva valitusta aiheesta.

Essee ei ole referaatti, vaan siinä on kriittisyyttä, esimerkiksi eri tutkijoiden näkemysten vertailua ja myös omaa arviointi.

Essee pitää perustua vähintään yhteen kirjaan ja kahteen muuhun lähteeseen, esimerkiksi aikakausilehtien artikkeliin ja internet-kotisivuihin.

Viittaukset lähteisiin merkitään tietyn asiakokonaisuuden jälkeen seuraavasti:

Paavo Ruotsalainen keskusteli seppä Högmanin kanssa uskosta ja parannuksesta ja lopuksi seppä lainasi Paavolle kirjan Kallihit Hunajanpisarat. ( Ruokanen, 1989, 57).

Siis: lähteenä olevan kirjan kirjoittaja, kirjan painovuosi, ja viimeisenä sivu, johon viitataan.

Tai: muutaman sivun kokonaisuuden jälkeen kootusti viitattavien/kirjojen artikkelien kirjoittajat sekä painovuodet. Tutkielman lopussa olevaan lähdeluetteloon lähteet merkitään kirjoittajien mukaisessa aakkosjärjestyksessä:

Ruokanen, Tapani

1989 Talonpoikain herättäjä Paavo Ruotsalainen. WSOY, Porvoo

Internet- sivuille viitataan artikkelin kirjoittajan nimellä, jos se suinkin löytyy, muulloin osoitteella. lisäksi päivitysten takia pitää merkitä ajankohta, milloin tieto on sivulta löytynyt .

Aikakauslehtiin viitataan artikkelin kirjoittajan nimellä, lähdeluetteloon merkitään artikkelin nimi ennen lehteä:

Heinämäki, Jaakko

2005 Pieni mies jalustalla, Suomen Kuvalehti 7.10.2005

 Helsinki.

Muista lähdeluettelo ja lähdeviitteet.

**Esimerkkejä/vinkkejä**

* **Jumalan kuvaaminen eri uskonnoissa**
* **Kristinusko ja tiede, Galileo, Darwin tms.**
* **Jeesus-kuvat eri aikoina, eri kulttuureissa**
* **Jeesus/ uskonto musiikkivideoissa, uskonto peleissä**
* **uskonto lyriikoissa, esim. rap-musiikki**

**• ikonitaide**

**• kirkkoarkkitehtuuri yleisesti tai jonkin Tampereen kirkon esittely (käynti?)**

**• kristinusko suomalaisessa kulttuurissa**

**• uskonnollisen elokuvan tai sarjan esittely ja analyysi**

**• paheksuttu taide, mikä on uskonnollisessa mielessä sopivaa tai epäsopivaa? (Elisabeth Ohlson Wallinin valokuvat, pissakristus, Sikamessias, Brianin elämä)**

**• luomismyytit taiteessa**

**• uskonnollinen symboliikka**

**• yhden uskontoon viittaavaan taideteoksen esittely ja analysointi / tai variaatiot tunnetusta teoksesta esim. Viimeisestä ehtoollisesta, Adamin luomisesta jne.**

* **Jedismi Tähtien Sodat - elokuvissa**
* **Skandinaavien mytologia fantasia kirjallisuudessa**
* **Kristinusko, C.S. Lewis ja Narnia - sarjat**
* **leffat ja niiden analyysit:**

**Brianin elämä (1979)**

**Kristuksen viimeinen kiusaus (1988)**

**Matteuksen evankeliumi (1964)**

**The Passion of the Christ (2004)**

**Montrealin Jeesus (1989)**

**Jesus Christ Superstar (1972,1973)**

**Maria Magdalena (2018)**

**Noah (2014)**

**Da Vinci -koodi (2006)**

**Exodus: Gods and Kings (2014)**

**Vaitiolo (2016)**

**elokuvat, joissa uskonnollisia elementtejä, esim. Fifth Element, Star Wars, Taru Sormusten Herrasta, Matrix**